KOMENTE DHE REKOMANDIME           
MBI RAPORTIN E MONITORIMIT TË 4 MUJORIT TE I 2021 
PËR KËSHILLIN KOMBËTAR TË KONTABILITETIT

I. Vlerësim i përgjithshëm 
Këshilli Kombëtar i Kontabilitetit, administroi dhe menaxhoi fondet publike sipas programit “Planifikimi, Menaxhimi dhe Administrimi”.
II. [bookmark: _GoBack]Karakteristika kryesore të performancës së shpenzimeve
Në fund të 4 mujorit te pare 2021, situata në lidhje me realizimin e shpenzimeve të buxhetit, krahasuar me faktin, sipas të dhënave të Sistemit Financiar Informatik të Qeverisë, paraqitet si më poshtë, në mijë lekë: 

	NR.
	Këshilli Kombëtar i Kontabilitetit
	Plani 
	Fakti 
	Përqindja  e realizimit

	1
	Shpenzime personeli
	2 834
	2 044
	72%

	2
	Shpenzime të tjera korente
	1 400
	680
	48%

	total korente
	4 234
	2 724
	64%

	3
	Shpenzime kapitale
	1 000
	104
	10%

	TOTALI
	5 234
	2 828
	54%



Siç shikohet nga tabelat e mësipërme, shpenzimet për KKK janë realizuar në rreth 72 përqind të planit për shpenzimet e personelit, 48 përqind shpenzimet e tjera korente dhe 10 përqind realizim në shpenzimet kapitale. Në total KKK ka një realizim faktik të shpenzimeve buxhetore totale në masën 54 përqind.
Sipas detajimit buxhetor KKK ka të planifikuar 2 produkte, kokretisht “Seti i Standardeve Kombëtare të Kontabilitetit (ekzistuese/të reja/të amenduara)” dhe “Standardet Ndërkombëtare të Raportimit Financiar (të reja/amendime të përkthyera)”. 

Në shkresën që paraqet raportin e monitorimit të KKK nuk ka një relacionin shoqërues si dhe mungojnë të dhëna për realizimin e qëllimit dhe objektivave të politikës së programit, apo realizimit të produkteve nga përdorimi i fondeve të planifikuara për këtë institucion. 

III. Komente dhe rekomandime 
· Theksojmë se paraqitja e informacionit si dhe të dhënat e raportuara në raportin e monitorimit duhet të jetë në përputhje me përcaktimet e bëra në Udhëzimin nr. 22, datë 17.11.2016 “Për procedurat standarde të monitorimit të buxhetit në njësitë e Qeverisjes Qendrore”, specifikisht sipas formateve të përcaktuara në paragrafin 49, të  këtij udhëzimi sipas formateve të përcaktuara në këtë udhëzim në anekset përkatëse, konkretisht Aneksi nr 1, Aneksi nr 2, Aneksi nr 3, Aneksi nr 4 dhe Aneksi nr 5. Vërejmë që të dhënat e raportuara në raportin e monitorimit të KKK, nuk janë mbështetur në standardet dhe përcaktimet e bëra në Udhëzimin nr. 22.

· Për shpenzimet buxhetore paraqitja e tyre duhet të bëhet sipas anekseve nr. 1 “Raporti i shpenzimeve sipas Programeve” dhe aneksi 2 “Raporti i shpenzimeve të Programit sipas Artikujve buxhetorë”. Këto të dhëna duhet të shoqërohen me një analizë të lidhur me të gjithë faktorët që kanë ndikuar në nivelin e realizimit të tyre. Sa i përket kësaj pjese Raporti i monitorimit të KKK ka të plotësuara disa tabela, lidhur me planin vjetor dhe realizimin faktitk 2020, por nuk ka asnjë të dhënë për produktet që realizon ky institucion.

· Për të siguruar paraqitjen sa më mirë të lidhjes midis realizimit të objektivave të politikës së programit me realizimin e treguesve të performancës/produkteve, të dhënat mbi realizimin e tyre duhet të paraqiten sipas aneksit nr. 4 “Raporti i realizimit të objektivave të politikës së programit”, të përcaktuar në udhëzimin e mësipërm. I rëndësishëm është edhe plotësimi i komenteve për secilin tregues për të evidentuar si arritjet edhe problematikat. Konkludojmë se as kjo pjesë nuk është e plotësuar nga KKK

Mbështetur në sa më sipër për përmirësimin e cilësisë së përmbajtjes së raportit të monitorimit rekomandojmë:

· Për shpenzimet buxhetore paraqitja e tyre duhet të bëhet sipas anekseve nr. 1 “Raporti i shpenzimeve sipas Programeve” dhe aneksi 2 “Raporti i shpenzimeve të Programit sipas Artikujve buxhetorë”. Këto të dhëna duhet të shoqërohen me një analizë të lidhur me të gjithë faktorët që kanë ndikuar në nivelin e realizimit të tyre. 

· Për të siguruar paraqitjen sa më mirë të lidhjes midis realizimit të objektivave të politikës së programit me realizimin e treguesve të performancës/produkteve, të dhënat mbi realizimin e tyre duhet të paraqiten sipas aneksit nr. 4 “Raporti i realizimit të objektivave të politikës së programit”, të përcaktuar në udhëzimin e mësipërm. I rëndësishëm është edhe plotësimi i komenteve për secilin tregues për të evidentuar si arritjet edhe problematikat.

· Analiza e treguesve të performancës/produkteve duhet të bëhet duke plotësuar dhe paraqitur të dhënat sipas aneksit nr. 3 “Raporti përmbledhës i realizimit të treguesve të performancës/produkteve të programit”. Nga krahasimi i luhatjeve të kostos për njësi mund të evidentohen problematika të cilat duhet të paraqiten në kolonën “komente”.

· Për ndryshimet që ka pësuar plani i buxhetit duhet të jepen aktet përkatëse që kanë bërë këtë ndryshim, të jepen shpjegime nëse kanë ndikuar ato në treguesit e performancës/produkteve apo edhe në realizimin e objektivave të politikës së programit.

